Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 2011. évi XV. törvény
Paragraph Index: 86

35. cikk Amennyiben a Közösség egy vagy több tagállama vagy Tunézia a fizetési mérlege tekintetében súlyos nehézségekkel néz szembe, vagy ennek veszélye fenyeget, a Közösség vagy Tunézia, amelyik érintett, az Általános Vám- és Kereskedelmi Egyezményben és a Nemzetközi Valutaalap létrehozásáról szóló egyezmény VIII. és XIV. cikkében meghatározott feltételek szerint elfogadhat olyan korlátozásokat a folyó ügyletekre, amelyek korlátozott idõtartamúak, és nem terjedhetnek túl azon, ami a fizetési mérleg helyzetének orvoslásához feltétlenül szükséges. A Közösség vagy Tunézia, amelyik érintett, haladéktalanul tájékoztatja a másik Felet, és amint lehetséges, a másik Félnek átadja az érintett intézkedések megszüntetésére vonatkozó menetrendet. II. FEJEZET VERSENY ÉS MÁS GAZDASÁGI RENDELKEZÉSEK

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes